
1. [bookmark: _Toc190251235]
VISPĀRĪGĀ INFORMĀCIJA
1.1. Nolikumā lietotie termini
Iepirkums – “Tiltu ikdienas uzturēšanas darbi”, identifikācijas numurs AS LVM_2026_90_B.
Pasūtītājs:
	Pasūtītāja nosaukums:
	akciju sabiedrība “Latvijas valsts meži” 

	Reģistrācijas numurs:
	40003466281

	Juridiskā adrese:
	Vaiņodes iela 1, Rīga, LV-1004, Latvija

	Tālrunis:
	(+371) 67610015

	Tīmekļvietnes adrese:
	https://www.lvm.lv

	Elektroniskā pasta adrese:
	lvm@lvm.lv

	Pasūtītāja pircēja profila adrese:
	https://www.eis.gov.lv/EKEIS/Supplier/Organizer/349


Komisija – komisija, kas Iepirkuma organizēšanai izveidota ar akciju sabiedrības “Latvijas valsts meži” Zemes dzīles un infrastruktūra Ražošanas un būvniecības izpilddirektora 2026. gada 8. jūnija rīkojumu Nr. 3.1-3_003d_101_26_121.
Kontaktpersona: akciju sabiedrības “Latvijas valsts meži” Zemes dzīles un infrastruktūra ceļu ikdienas uzturēšanas eksperts Armands Tālums, tālrunis: 26673773, elektroniskā pasta adrese: lvm@lvm.lv. 
Apakšuzņēmējs – pretendenta nolīgta persona vai savukārt tās nolīgta persona, kura veic būvdarbus Iepirkuma līguma izpildei. 
BIS – Latvijas Republikas Būvniecības informācijas sistēma.
EIS – valsts informācijas sistēma “Elektronisko iepirkumu sistēma”.
Iepirkuma līgums – publisks būvdarbu līgums, kuru slēdz Iepirkuma nolikumā noteiktajā kārtībā.
LVM – akciju sabiedrība “Latvijas valsts meži”.
Nolikums – Iepirkuma nolikums.
Piegādātājs – fiziskā vai juridiskā persona vai pasūtītājs, šādu personu apvienība jebkurā to kombinācijā, kas attiecīgi piedāvā tirgū veikt būvdarbus.
PIL – Publisko iepirkumu likums.
Pretendents – piegādātājs, kurš ir iesniedzis piedāvājumu Iepirkumā. 
PVN – pievienotās vērtības nodoklis.
Uzņēmējs – Pretendents, ar kuru noslēgts Iepirkuma līgums.
VID – Latvijas Republikas Valsts ieņēmumu dienests.

Būvkomersants, būvspeciālists, galvenais būvdarbu veicējs, būve (jauna būvniecība, pārbūve, atjaunošana), būvdarbi – tiek lietoti atbilstoši to skaidrojumam un lietojumam Būvniecības likumā, Ministru kabineta 2014. gada 19. augusta noteikumos Nr. 500 “Vispārīgie būvnoteikumi”, Ministru kabineta 2014. gada 14. oktobra noteikumos Nr. 633 “Autoceļu un ielu būvnoteikumi”.
Nodots ekspluatācijā – process atbilstoši regulējumam Ministru kabineta 2014. gada 14. oktobra noteikumos Nr. 633 “Autoceļu un ielu būvnoteikumi” jaunas būves būvdarbiem, būves pārbūvei vai būves atjaunošanai.
Autoceļš – tiek lietots atbilstoši likuma “Par autoceļiem” 2. pantā noteiktajam un aptver valsts autoceļus, pašvaldību ceļus un komersantu ceļus, t.sk., meža autoceļus. 
Meža autoceļš – tiek lietots atbilstoši tā skaidrojumam “Meža infrastruktūras objektu ekspluatācijas noteikumi 2022”, kas pieejami pie Pasūtītāja pārstāvja vai LVM tīmekļvietnes http://www.lvm.lv sadaļā Biznesam – Infrastruktūra un atradnes – Infrastruktūra – Meža autoceļi. 

1.2. Iepirkuma veids un piedāvājuma izvērtēšanas kritērijs
1.2.1.	Iepirkuma  veids – Iepirkums PIL 9. panta kārtībā.  
[bookmark: OLE_LINK2][bookmark: OLE_LINK3]1.2.2.	Piedāvājuma izvērtēšanas kritērijs – saimnieciski visizdevīgākais piedāvājums, kuru nosaka, ņemot vērā tikai cenu – Iepirkuma daļas kopējo cenu EUR, neieskaitot PVN. Par saimnieciski visizdevīgāko piedāvājumu Iepirkuma daļā tiks atzīts tā Pretendenta piedāvājums, kura piedāvātā Iepirkuma daļas kopējā cena EUR, neieskaitot PVN, ir lētāka par pārējo pretendentu piedāvātajām cenām.
2. [bookmark: _Toc190251236]IEPIRKUMA PRIEKŠMETS, APJOMS UN IEPIRKUMA LĪGUMA TERMIŅŠ
2.1. Iepirkuma priekšmets ir tiltu ikdienas uzturēšanas darbi 2026. gadā Kurzemes, Latgales, Vidzemes un Zemgales reģionā, turpmāk arī – Darbi. Iepirkuma priekšmets ir dalīts astoņās Iepirkuma daļās: 

	Iepirkuma daļas Nr.
	Nosaukums
	[bookmark: _Hlk69397985]Darbu izmaksu tāmes Nr.

	1.
	Austrumvidzeme
	TILTI_2026_V_038

	2.
	Rietumvidzeme
	TILTI_2026_V_039

	3.
	Ziemeļkurzeme
	TILTI_2026_K_036

	4.
	Dienvidkurzeme
	TILTI_2026_K_037

	5.
	Vidusdaugava
	TILTI_2026_Z_035

	6.
	Zemgale
	TILTI_2026_Z_036

	7.
	Ziemeļlatgale
	TILTI_2026_L_041

	8.
	Dienvidlatgale
	TILTI_2026_L_042



Iepirkuma daļu izvietojums norādīts kartēs (Nolikuma  5. pielikums). Prognozētais Darbu apjoms norādīts Darbu izmaksu tāmēs (Nolikuma 1. pielikums) un tiks precizēts Darba uzdevumā. Darbi veicami atbilstoši tehniskās specifikācijas (Nolikuma 13. punkts) un Iepirkuma līguma projekta (Nolikuma 4. pielikums) prasībām, CPV klasifikatora kods: 45221119-9 (tilta atjaunošanas celtniecības darbi). 
2.2. Ņemot vērā Darbu specifiku, Pasūtītājam ir tiesības Iepirkuma līguma izpildes laikā samazināt Darbu apjomu līdz 60% (sešdesmit procentiem) no attiecīgās Iepirkuma priekšmeta daļas kopējā apjoma naudas izteiksmē.
2.3. Pretendents var iesniegt piedāvājumu par vienu vai vairākām vai visām Iepirkuma daļām. Pretendents nav tiesīgs iesniegt piedāvājuma variantus. Iepirkuma daļu nav atļauts sadalīt sīkāk, kā arī nav atļauts iesniegt piedāvājumu par nepilnu Iepirkuma daļu. Šādus piedāvājumus Pasūtītājs noraidīs.
2.4. [bookmark: _Hlk62039021]Iepirkuma rezultātā Pasūtītājs slēdz Iepirkuma līgumu (Nolikuma 4. pielikums) ar darbības laiku līdz 2026. gada 30. novembrim. 
2.5. Precīzu Darbu vietu, veidu, apjomu un Darbu izpildes termiņu Pasūtītājs nosaka, izsniedzot Uzņēmējam darba uzdevumu saskaņā ar Iepirkuma līguma (Nolikuma 4. pielikums) noteikumiem.
2.6. Darbu izmaksu tāmēs noteiktajiem darba veidiem ar nosaukumu “Ceļa zīmju uzstādīšana” (kods tāmē 411241), “Ceļa zīmju stabu uzstādīšana” (kods tāmē 411242), “Citi darbi - signālstabiņu uzstādīšana” (kods tāmē 411298) ceļa zīmes, stabus, signālstabiņus nodrošina Pasūtītājs. Ceļa zīmes, stabus, signālstabiņus varēs saņemt akciju sabiedrības “Latvijas valsts meži” klientu centros,
3. [bookmark: _Toc190251237]GROZĪJUMU VEIKŠANA UN PAPILDU INFORMĀCIJAS SNIEGŠANA PAR NOLIKUMĀ IEKĻAUTAJĀM PRASĪBĀM
3.1. Ja Komisija izdarījusi grozījumus Nolikumā, par izdarītajiem grozījumiem Komisija ievieto informāciju EIS ne vēlāk kā dienā, kad atkārtoti publicēts paziņojums, ar kuru izsludināts Iepirkums.
3.2. Papildu informāciju par Nolikumā iekļautajām prasībām ieinteresētais Piegādātājs pieprasa rakstveidā, iesniedzot pieprasījumu EIS. 
3.3. Komisija pēc ieinteresētā Piegādātāja rakstiska pieprasījuma sniedz papildu informāciju par Nolikumu, ja pieprasījums iesniegts laikus pirms piedāvājumu iesniegšanas termiņa beigām. Komisija papildu informāciju sniedz rakstveidā, norādot uzdoto jautājumu, triju darbdienu laikā, bet ne vēlāk kā četras dienas pirms piedāvājumu iesniegšanas termiņa beigām, nosūtot uz ieinteresētā Piegādātāja, kurš uzdevis jautājumu, norādīto elektroniskā pasta adresi, izmantojot drošu elektronisko parakstu. Vienlaikus uzdoto jautājumu un sniegto atbildi Pasūtītājs ievieto EIS.
4. [bookmark: _Toc190251238][bookmark: _Hlk521654673]PIEDĀVĀJUMA IESNIEGŠANAS UN ATVĒRŠANAS KĀRTĪBA
4.1. Pretendents piedāvājumu iesniedz tikai elektroniski EIS Iepirkuma sadaļā līdz IUB  tīmekļvietnes paziņojumā par līgumu un EIS Iepirkuma sadaļā norādītajam piedāvājumu iesniegšanas termiņam.
4.2. Piedāvājumus atver vienlaikus EIS stundu pēc piedāvājumu iesniegšanas termiņa beigām.
4.3. Ja piedāvājums ir šifrēts, Pretendents ne vēlāk kā 15 minūtes pēc piedāvājumu iesniegšanas termiņa beigām iesniedz Komisijai elektronisko atslēgu ar paroli šifrētā dokumenta atvēršanai vai pats atšifrē piedāvājumu (EIS ievada derīgu elektronisko atslēgu un paroli).
4.4. Pasūtītājs publicē EIS Iepirkuma sadaļā “Atvēršana” EIS ģenerēto atvēršanas sanāksmes protokolu un EIS ģenerēto visu pretendentu iesniegto finanšu piedāvājumu apkopojumu.
5. [bookmark: _Toc190251239]PRASĪBAS PIEDĀVĀJUMA NOFORMĒJUMAM 
Pretendents piedāvājumu izstrādā un iesniedz elektroniski EIS, ievērojot šādus noteikumus:
5.1. aizpilda pie attiecīgās prasības EIS ievietotās veidnes atbilstoši Pasūtītāja norādītajam elektroniskā dokumenta formātam EIS;
5.2. augšupielādējot datnes EIS, Pretendents atbild par dokumenta atvēršanas un nolasīšanas iespējām;
5.3. Pretendents izstrādā piedāvājumu, neapdraudot EIS darbību, tostarp piedāvājums nedrīkst saturēt datorvīrusus un citas kaitīgas programmatūras vai to ģeneratorus;
5.4. visus piedāvājumu veidojošos dokumentus Pretendents izstrādā elektroniski latviešu valodā un noformē saskaņā ar normatīvo aktu prasībām;
5.5. dokumentiem svešvalodā (piemēram, ārvalstu publisko reģistru izsniegtie dokumenti) Pretendents pievieno Pretendenta apliecinātu tulkojumu latviešu valodā. Par dokumentu tulkojuma atbilstību oriģinālam atbild Pretendents; 
5.6. izziņas un citus dokumentus, kurus PIL noteiktajos gadījumos izsniedz Latvijas kompetentās institūcijas, Pasūtītājs pieņem un atzīst, ja tie izdoti ne agrāk kā vienu mēnesi pirms iesniegšanas dienas, bet ārvalstu kompetento institūciju izsniegtās izziņas un citus dokumentus Pasūtītājs pieņem un atzīst, ja tie izdoti ne agrāk kā sešus mēnešus pirms iesniegšanas dienas, ja izziņas vai dokumenta izdevējs nav norādījis īsāku tā derīguma termiņu;
5.7. piedāvājumu paraksta persona, kurai ir publiski reģistrētas pārstāvības tiesības vai pilnvarotā persona. Ja piedāvājumu paraksta Pretendenta pilnvarotā persona, piedāvājumā iekļauj dokumentu, kas apliecina attiecīgās personas pārstāvības (paraksta) tiesības;
5.8. Pretendents paraksta piedāvājumu ar drošu elektronisko parakstu vai ar piedāvāto EIS parakstu. Parakstot piedāvājumu Pretendents vienlaicīgi apliecina visu piedāvājumā iekļauto dokumentu kopiju pareizību. 

6. [bookmark: _Toc27553206][bookmark: _Toc31616522][bookmark: _Toc190251240]PRETENDENTU ATLASES UN KVALIFIKĀCIJAS PRASĪBAS, TEHNISKĀ UN FINANŠU PIEDĀVĀJUMA PRASĪBAS, PRETENDENTU IZSLĒGŠANAS IEMESLI, IESNIEDZAMIE DOKUMENTI UN VĒRTĒŠANAS KĀRTĪBA
	[bookmark: _Toc190251241]PRETENDENTU ATLASES UN KVALIFIKĀCIJAS PRASĪBAS

	6.1. Prasības dalībai Iepirkumā
	Iesniedzamie dokumenti un vērtēšanas kārtība

	6.1.1. Pretendents piekrīt dalībai Iepirkumā atbilstoši Nolikuma prasībām.
	a) Pieteikums, kas izstrādāts atbilstoši Nolikuma 2. pielikuma veidnei.

	6.1.2. Pretendents – komersants, ir reģistrēts Latvijas Republikas Uzņēmumu reģistra Komercreģistrā vai līdzvērtīgā reģistrā ārvalstīs atbilstoši Pretendenta reģistrācijas valsts normatīvo aktu prasībām. 
Prasība attiecas arī uz visiem personālsabiedrības biedriem (ja piedāvājumu iesniedz personālsabiedrība) vai visiem piegādātāju apvienības dalībniekiem (ja piedāvājumu iesniedz piegādātāju apvienība), kā arī Apakšuzņēmējiem (ja Pretendents plāno piesaistīt Apakšuzņēmējus) un personām, uz kuru iespējām Pretendents balstās (ja Pretendents plāno balstīties). 
	a) Par reģistrācijas faktu Latvijas Republikas Uzņēmumu reģistrā Pasūtītājs pārliecinās publiskojamo datu bāzēs. 
b) Ārvalstī reģistrēts Pretendents iesniedz kompetentas attiecīgās valsts institūcijas izsniegtu dokumentu, kas apliecina, ka Pretendents ir reģistrēts atbilstoši tās valsts normatīvo aktu prasībām. Ja attiecīgajā valstī netiek izsniegts šāds dokuments, Pretendents norāda ārvalsts kompetentās institūcijas tīmekļvietnes adresi, kurā Pasūtītājs var pārliecināties par Pretendenta atbilstību minētajai prasībai.
c) Ārvalstī reģistrēts Pretendents iesniedz kompetentas institūcijas izziņu par Pretendenta aktuālajām amatpersonām. 

	6.1.3. Pretendents ir reģistrēts BIS Būvkomersantu reģistrā vai līdzvērtīgā reģistrā ārvalstīs atbilstoši Pretendenta reģistrācijas valsts normatīvo aktu prasībām,.
	a)	Par reģistrācijas faktu Būvkomersantu reģistrā Pasūtītājs pārliecināsies BIS tīmekļvietnē (https://bis.gov.lv/bisp/).
b)	Ārvalstī reģistrēts Pretendents iesniedz kompetentas attiecīgās valsts institūcijas izsniegtu dokumentu, kas apliecina, ka Pretendents ir reģistrēts atbilstoši tās valsts normatīvo aktu prasībām. Ja attiecīgajā valstī netiek izsniegts šāds dokuments, Pretendents norāda ārvalsts kompetentās institūcijas tīmekļvietnes adresi, kurā Pasūtītājs var pārliecināties par Pretendenta atbilstību minētajai prasībai.

	6.2. Prasības Pretendenta saimnieciskajām un finansiālajām spējām
	Iesniedzamie dokumenti un vērtēšanas kārtība

	6.2.1. Saskaņā ar Pretendenta bilanci pašu kapitāls iepriekšējā pārskata gada beigās (par kuru Pretendentam bija jāiesniedz un tas ir iesniedzis gada pārskatu) ir pozitīvs. 
Ja Pretendents ir jaunizveidots uzņēmums un Pretendentam nav sagatavots un iesniegts gada pārskats (jaunizveidota uzņēmuma pirmais pārskata gads var aptvert īsāku vai garāku laikposmu, bet ne vairāk par 18 mēnešiem[footnoteRef:2]), Pretendents savu finansiālo stāvokli apliecina ar bilanci par attiecīgo saimnieciskās darbības periodu. [2:  Grāmatvedības likuma 24. panta trešā daļa] 

Ja Pretendents ir piegādātāju apvienība vai personālsabiedrība, tad minētā prasība attiecas uz piegādātāju apvienības dalībniekiem vai personālsabiedrība biedriem (katram atsevišķi).
	a) Par Pretendenta atbilstību Nolikuma 6.2.1. punktā noteiktajai prasībai Pasūtītājs pārliecinās Latvijas Republikas publiskojamo datu bāzēs, iegūstot datus no iepriekšējā pārskata gada, par kuru Pretendentam bija jāiesniedz un tas ir iesniedzis gada pārskatu.
b) Ārvalstī reģistrēts Pretendents iesniedz dokumentu, kas apliecina Pretendenta atbilstību Nolikuma 6.2.1. punktā noteiktajai prasībai. 
c) Ja Pretendents ir jaunizveidots uzņēmums un Latvijas Republikas publiskojamo datu bāzēs nav pieejama informācija par Pretendenta gada pārskatu, Pretendents iesniedz bilanci par attiecīgo saimnieciskās darbības periodu. 

	TEHNISKĀ PIEDĀVĀJUMA PRASĪBAS

	6.3. Prasības Pretendenta tehniskajām spējām
	Iesniedzamie dokumenti 

	Apliecinājums par iepazīšanos ar specifikācijām. 
	Tehniskais piedāvājums, Nolikuma 3. pielikuma veidne - apliecinājums par iepazīšanos ar specifikācijām. 

	FINANŠU PIEDĀVĀJUMA PRASĪBAS

	6.4. Prasības finanšu piedāvājumam
	Iesniedzamais dokuments un vērtēšanas kārtība

	6.4.1. Pretendents katrai Iepirkuma priekšmeta daļai, par kuru iesniedz piedāvājumu, EIS finanšu piedāvājuma ievadlaukā “Valūta” norāda cenu EUR, neieskaitot PVN, par attiecīgajā Iepirkuma priekšmeta daļā ietvertajiem darbiem, atbilstoši Darbu izmaksu tāmē veiktajiem izmaksu aprēķiniem. Cenu norāda ar precizitāti divas decimālzīmes aiz komata.
6.4.2. Darbu izmaksu tāmi Pretendents sagatavo elektroniski EIS e-konkursu apakšsistēmā Iepirkuma sadaļā, aizpildot EIS e-konkursu apakšsistēmā Iepirkuma sadaļā ievietoto veidni. Pretendents Darbu izmaksu tāmē norāda vienības cenu darba veidam, aizpildot kolonnu “Vienības cena, EUR”. Vienības cenas ir jānorāda ar ne vairāk kā diviem cipariem aiz komata. Aizpildot Darbu izmaksu tāmi, Pretendentam ir jāierēķina visas ar Darbu veikšanu saistītās izmaksas, tajā skaitā nodevas, nodokļus un citus obligātos maksājumus, kādi Pretendentam varētu rasties saistībā ar Iepirkuma priekšmeta izpildi.
6.4.3. Ņemot vērā, ka detalizētas izmaksas ir norādītas Iepirkuma daļu Darbu izmaksu tāmēs, tās ir uzskatāmas arī par finanšu piedāvājumu. Aizpildot Iepirkuma daļu Darbu izmaksu tāmes (Microsoft Excel formas šūnas), Pretendents norāda izmaksas katrā no izmaksu pozīcijām (nav pieļaujama kādas pozīcijas izmaksu iekļaušana citā pozīcijā vai izmaksu norādīšana 0 EUR).
6.4.4. Darbu izmaksu tāmē noteiktajiem darba veidiem: “Ceļa zīmju uzstādīšana” (kods tāmē 411241),  “Ceļa zīmju stabu uzstādīšana” (kods tāmē 411242), “Citi darbi - signālstabiņu uzstādīšana” (kods tāmē 411298) nepieciešamos materiālus – ceļa zīmes, stabus un signālstabiņus – nodrošina Pasūtītājs, un pretendentam nav jāietver šo darbu izmaksās minēto materiālu cena.
	a) Darbu izmaksu tāme, kas izstrādāta atbilstoši Nolikuma 1. pielikuma veidnē norādītajiem nosacījumiem, ievērojot Nolikuma 6.4.2. punktā noteiktās prasības.
b) Komisija vērtē Iepirkuma daļas Darbu izmaksu tāmē norādīto kopējo cenu EUR, neieskaitot PVN, ar divām decimālzīmēm aiz komata, pārējās zīmes aiz komata Komisija nevērtē. Ja Pretendents nav norādījis divas decimālzīmes aiz komata, Komisija uzskata, ka nenorādītās decimālzīmes ir nulle.
c) Komisija pārbaudīs, vai EIS finanšu piedāvājuma ievadlaukā “Valūta” norādītā cena EUR, neieskaitot PVN, neatšķiras no Darbu izmaksu aprēķina tāmē, un pārbaudīs, vai Darbu izmaksu tāmē nav pieļautas aritmētiskās kļūdas.
d) Vienības cenas kalkulācija ir jāveic visiem Darbu izmaksu tāmē norādītajiem darbiem, kuriem ir noteikti apjomi - ja kāda šī pozīcija nebūs aizpildīta, Komisija Pretendenta piedāvājumu noraidīs.
e) Komisija Pretendenta piedāvājumu noraidīs, ja EIS e-konkursu apakšsistēmā Iepirkuma sadaļā Pretendents nebūs pievienojis Iepirkuma daļai, par kuru iesniedz piedāvājumu, Darbu izmaksu tāmi.

	PRETENDENTU IZSLĒGŠANAS IEMESLI

	6.5. Pretendentu izslēgšanas iemesli
	Vērtēšanas kārtība

	6.5.1. PIL 9. panta astotajā daļā (PIL 42. panta otrās daļas 1., 2., 3., 4. un 11. punktā) noteiktie pretendentu izslēgšanas iemesli.
Šajā punktā minētie izslēgšanas iemesli attiecas arī uz jebkuru no šādām personām:
1) uz personālsabiedrības biedru, ja Pretendents ir personālsabiedrība;
2) uz Pretendenta norādīto personu, uz kuras iespējām Pretendents balstās, lai apliecinātu, ka tā kvalifikācija atbilst paziņojumā par plānoto līgumu vai Iepirkuma dokumentos noteiktajām prasībām;
3) uz Pretendenta norādīto Apakšuzņēmēju, kura sniedzamo pakalpojumu vērtība ir vismaz 10 000 euro;
4) PIL 42. panta otrās daļas 1., 2. un 3. punkts — uz personām, kurām Pretendentā ir izšķirošā ietekme uz līdzdalības pamata normatīvo aktu par koncerniem izpratnē;
5) PIL 42. panta otrās daļas 1., 2. un 11. punkts — uz Pretendenta patieso labuma guvēju.
	a) Pasūtītājs izslēdz Pretendentu no turpmākās dalības Iepirkumā saskaņā ar PIL 42. panta noteikumiem, ja uz Pretendentu attiecināms kāds no PIL 42. panta otrās daļas 1., 2., 3., 4. un 11. punktā noteiktajiem pretendentu izslēgšanas iemesliem;

b) PIL 42. un 43. pantā noteiktajā kārtībā un izvērtē Pretendenta iesniegtos pierādījumus uzticamības atjaunošanai, ja uz Pretendentu attiecināms kāds no PIL 42. panta otrās daļas 1., 4. un 11. punktā paredzētajiem pretendentu izslēgšanas iemesliem.


	6.5.2. Starptautisko un Latvijas Republikas nacionālo sankciju likuma 11.1 panta pirmajā daļā noteiktās starptautiskās vai nacionālās sankcijas vai būtiskas finanšu tirgus intereses ietekmējošās Eiropas Savienības dalībvalsts vai Ziemeļatlantijas līguma organizācijas dalībvalsts sankcijas Pretendenta izslēgšanai no dalības līguma slēgšanas tiesību piešķiršanas procedūrā.
	Starptautisko un Latvijas Republikas nacionālo sankciju likuma 11.¹ panta pirmajā, trešajā, ceturtajā daļā noteiktajā kārtībā.

	CITAS PRASĪBAS

	6.6. Citas prasības
	Iesniedzamie dokumenti

	6.6.1. Ja slēdzamā Iepirkuma līguma izpildē Pretendents plāno iesaistīt Apakšuzņēmēju, Apakšuzņēmējs ir apliecinājis gatavību iesaistīties Iepirkuma līguma izpildē.

	a) Pretendents pieteikumā, kas izstrādāts atbilstoši Nolikuma 2. pielikuma veidnei, norāda visus Apakšuzņēmējus un veic atzīmi (☒), ja norādītā Apakšuzņēmēja veicamo Darbu vērtība euro no kopējās Iepirkuma līgumu vērtības ir vismaz 10 000 EUR, un Apakšuzņēmējam izpildei nododamo Iepirkuma līguma daļa.
b) Apakšuzņēmēja apliecinājums, kas izstrādāts atbilstoši Nolikuma 6. pielikuma veidnei, apliecinot, ka visu Iepirkuma līguma izpildes laiku Pretendenta rīcībā būs Iepirkuma līguma izpildei nepieciešamie Apakšuzņēmēja resursi.

	6.6.2. Ja piedāvājumu iesniedz piegādātāju apvienība vai personālsabiedrība, piegādātāju apvienības dalībnieku vai personālsabiedrības biedru starpā ir noslēgta rakstveida vienošanās.
	a) Piedāvājumā iekļauj dokumentu (sadarbības līgumu, vienošanos vai līdzvērtīgu dokumentu), kuru paraksta visi piegādātāju apvienības dalībnieki vai personālsabiedrības biedri. 
Dokumentā jābūt iekļautam:
· pamatojumam kopīga piedāvājuma iesniegšanai;
· norādīts katra piegādātāju apvienības dalībnieka/ personālsabiedrības biedra Darbu veikšanas apmērs un nododamā resursa apraksts;
· tiesības un pienākumi iesniedzot piedāvājumu, kā arī attiecībā uz iespējamo slēdzamo Iepirkuma līgumu;
· nosaukts galvenais dalībnieks/biedrs, kurš ir pilnvarots parakstīt piedāvājumu un citus dokumentus, rīkoties piegādātāju apvienības dalībnieku/ personālsabiedrības biedru vārdā;
· norādīts konts uz kuru būs jāpārskaita visi ar Iepirkuma līguma izpildi saistītie maksājumi.

	6.6.3. Pretendents var balstīties uz citu personu profesionālajām iespējām, ja tas ir nepieciešams konkrētā Iepirkuma līguma izpildei, neatkarīgi no savstarpējo attiecību tiesiskā rakstura. 
Pretendents, lai apliecinātu profesionālo pieredzi, var balstīties uz citu personu iespējām tikai tad, ja šī persona veiks Darbus, kuru izpildei attiecīgās spējas ir nepieciešamas.
	a) Piedāvājumā iekļauj dokumentu (sadarbības līgumu, vienošanos vai līdzvērtīgu dokumentu) par nepieciešamo resursu nodošanu Pretendenta rīcībā, norādot, kādi resursi Pretendenta rīcībā tiks nodoti.


1. [bookmark: _Toc190251242]PRETENDENTU ATLASES, PRETENDENTU UN PIEDĀVĀJUMU ATBILSTĪBAS IZVĒRTĒŠANA
0. Komisija slēgtā sēdē izvērtē iesniegto piedāvājumu noformējumu, veic Pretendentu atlasi, Pretendentu un piedāvājumu atbilstības un kvalifikācijas pārbaudi, Pretendentu izslēgšanas iemeslu pārbaudi un lemj par Iepirkuma līguma slēgšanas tiesību piešķiršanu.
0.1. Piedāvājumu noformējuma pārbaude
0.1.1. Komisija publiskojamo datu bāzēs  pārliecinās par Pretendenta, tajā skaitā piegādātāju apvienības dalībnieku, personālsabiedrības biedru, piesaistīto Apakšuzņēmēju, pārstāvības tiesībām un pārstāvības apjomu.
0.1.2. Komisija izvērtē, vai piedāvājums sagatavots un noformēts atbilstoši Nolikuma 5. punktā noteiktajām piedāvājuma noformējuma prasībām un pieņem attiecīgu lēmumu.
0.1.3. [bookmark: _Hlk199926711]Konstatējot atkāpes no Nolikuma 5. punktā noteiktajām piedāvājuma noformējuma prasībām, Komisija izvērtē to būtiskumu un ietekmi uz turpmāko piedāvājumu vērtēšanas procesu un lemj par turpmāku piedāvājuma vērtēšanu. Būtiska piedāvājuma noformējuma neatbilstība Nolikuma prasībām ir pamats Pretendenta piedāvājuma noraidīšanai.
0.1.4. Komisija noraida Pretendenta piedāvājumu, ja:
7.2.4.1. iesniegtais piedāvājums ir bojāts vai nav atverams;
7.2.4.2. konstatē Nolikuma 5.3. punktā noteikto gadījumu;
7.2.4.3. iesniegtais piedāvājums ir šifrēts un Pretendents ne vēlāk kā 15 minūtes pēc piedāvājuma iesniegšanas termiņa beigām neatšifrē iesniegto piedāvājumu (EIS neievada derīgu elektronisko atslēgu un paroli). 
0.2. Pretendentu atlase, pretendentu un piedāvājumu atbilstības pārbaude
0.2.1. Komisija izvērtē, vai katra Pretendenta finanšu piedāvājums izstrādāts atbilstoši Nolikuma 6.4. punktā noteiktajām finanšu piedāvājuma prasībām. Finanšu piedāvājuma neatbilstība Nolikuma prasībām ir pamats Pretendenta piedāvājuma noraidīšanai attiecīgajā Iepirkuma daļā.
0.2.2. Komisija pārbauda, vai piedāvājumā nav aritmētisku kļūdu, PIL 41. panta devītās daļas kārtībā.
0.2.3. Komisija veic Pretendentu atlasi un piedāvājumu atbilstības pārbaudi attiecībā uz katra Pretendenta piedāvājumu, izvērtējot Pretendenta atbilstību Nolikuma 6.1. un 6.2. noteiktajām prasībām un piedāvājumu atbilstību Nolikuma 6.3. punktā noteiktajām prasībām. Pretendenta neatbilstība Nolikuma 6.1. un/vai 6.2. punktā noteiktajām prasībām vai piedāvājuma neatbilstība Nolikuma 6.3. punktā noteiktajām prasībām, vai Nolikumā noteiktās informācijas nesniegšana ir pamats Pretendenta piedāvājuma noraidīšanai.
0.3. Nepamatoti lētu piedāvājumu pārbaude 
Komisija veic nepamatoti lētu piedāvājumu pārbaudi PIL 53. pantā noteiktajā kārtībā. 
0.4. Pretendentu, kuriem būtu piešķiramas Iepirkuma līguma slēgšanas tiesības, noteikšana
0.4.1. Komisija, ņemot vērā aritmētisko kļūdu labojumus, izmantojot Microsoft Excel programmu, izveido piedāvājumu vērtēšanas tabulu, kurā ar datu kārtošanas funkcijas palīdzību sakārto visu Pretendentu visus vērtējamos finanšu piedāvājumus visās Iepirkuma daļās augošā secībā pēc Pretendenta Darbu izmaksu tāmē norādītās Iepirkuma daļas kopējās cenas EUR, neieskaitot PVN.
0.4.2. Komisija nosaka Pretendentus, kuriem būtu piešķiramas Iepirkuma līguma slēgšanas tiesības, par pilnu Iepirkuma daļas apjomu piedāvājumu vērtēšanas tabulā noteiktajā secībā pēc Iepirkuma daļas kopējās cenas EUR, neieskaitot PVN, ievērojot Nolikuma 7.5.3. punkta noteikumus.
0.4.3. Ja vairāku Pretendentu piedāvātās attiecīgās Iepirkuma daļas kopējās cenas EUR, neieskaitot PVN, ir vienādas, Komisija izvēlas Pretendentu, kuram piešķiramas Iepirkuma līguma slēgšanas tiesības, šādā prioritārā secībā: 
0.4.3.1. kurš pretendē uz mazāku Iepirkuma daļu skaitu;
0.4.3.2. kuram ir mazāks līdz tam brīdim piešķirtais Iepirkuma daļu skaits bez attiecīgās Iepirkuma daļas apjoma;
0.4.3.3. izlozes kārtībā (izloze tiks veikta starp Pretendentiem, kuri ir piedāvājuši vienādu Iepirkuma kopējo cenu EUR, neieskaitot PVN, attiecīgajā Iepirkuma daļā. Par izlozes noteikumiem Pretendenti tiks informēti personīgi, nosūtot tiem rakstisku uzaicinājumu, kurā tiks paziņots izlozes laiks un izlozes kārtība).  
0.4.4. Ja Pretendenta piedāvājums vairākās Iepirkuma daļās ir ar vienādu kopējo cenu EUR, neieskaitot PVN, Komisija izvēlas Iepirkuma daļu šādā prioritārā secībā:
0.4.4.1. kurā ir lielāka līgumcenas starpība ar nākamā piedāvājuma kopējo līgumcenu EUR, neieskaitot PVN;
0.4.4.2. ar kuru summā ir lielāks līdz tam brīdim Pretendentam piešķirtais Darbu apjoms.
0.4.5. Ja Nolikuma 7.5.2. punktā noteiktajā kārtībā sākotnēji iespējamās Iepirkuma līguma slēgšanas tiesības nepiešķir, iespējamās Iepirkuma līguma slēgšanas tiesības Komisija piešķir Pretendentam, kurš iesniedzis nākamo piedāvājumu vērtēšanas tabulā esošo piedāvājumu atbilstoši Nolikuma 7.5. punkta noteikumiem.
0.5. [bookmark: _Hlk35751419]Pretendentu izslēgšanas iemeslu pārbaude 
Komisija veic pretendentu izslēgšanas iemeslu pārbaudi Nolikuma 6.5. punktā noteiktajā kārtībā attiecībā uz Pretendentu, kuram būtu piešķiramas Iepirkuma līguma slēgšanas tiesības.
1. LĒMUMA PIEŅEMŠANA PAR IEPIRKUMA LĪGUMA SLĒGŠANAS TIESĪBU PIEŠĶIRŠANU
1.1. Komisija lemj par Iepirkuma līguma slēgšanas tiesību piešķiršanu Pretendentam, kuram atbilstoši Komisijas lēmumam būtu piešķiramas Iepirkuma līguma slēgšanas tiesības (Nolikuma 7.5. punkts) un uz kuru neattiecas Nolikuma 6.5. punktā noteiktie pretendentu izslēgšanas iemesli.
1.2. Ja izraudzītais Pretendents atsakās slēgt Iepirkuma līgumu ar Pasūtītāju, Komisija pieņem lēmumu slēgt Iepirkuma līgumu ar nākamo Pretendentu, kurš piedāvājis saimnieciski visizdevīgāko piedāvājumu attiecīgajā Iepirkuma daļā, kuru nosaka Nolikuma 8.4., 7.5.2. un 7.6. punktā noteiktajā kārtībā, vai pārtraukt Iepirkumu attiecīgajā Iepirkuma daļā, neizvēloties nevienu piedāvājumu.
1.3. Par atteikšanos slēgt Iepirkuma līgumu ar Pasūtītāju uzskatāmi šādi gadījumi:
1.3.1. Pretendents rakstiski paziņo Komisijai par iesniegtā piedāvājuma atsaukšanu pilnībā vai Iepirkuma daļā;
1.3.2. Pretendents noteiktajā termiņā neatsūta Pasūtītājam ar drošu elektronisko parakstu (ar laika zīmogu), no savas puses, parakstītu Iepirkuma līgumu. Šādā gadījumā Pasūtītāja parakstītais Iepirkuma līgums nestājas spēkā;
1.3.3. Pretendents Nolikuma 11.2.4. punktā noteiktajā kārtībā neinformē Pasūtītāju par pilnsabiedrības nodibināšanu vai neiesniedz sabiedrības līguma kopiju Pasūtītāja noteiktajā termiņā.
1.4. Komisija, turpinot finanšu piedāvājumu vērtēšanu nākamajā kārtā, sagatavo jaunu piedāvājumu vērtēšanas tabulu Nolikuma 7.5.1. punktā noteiktajā kārtībā, neiekļaujot Iepirkuma daļu, kurā sākotnēji jau ir piešķirtas Iepirkuma līguma slēgšanas tiesības.
1.5. Pasūtītājs triju darbdienu laikā pēc Nolikuma 8.1. punktā noteiktā lēmuma pieņemšanas vienlaikus informē visus Pretendentus par Komisijas pieņemto lēmumu attiecībā uz Iepirkuma līguma slēgšanu, nosūtot informāciju elektroniski, izmantojot drošu elektronisko parakstu, uz  Pretendenta pieteikumā norādīto elektroniskā pasta adresi.
2. IEPIRKUMA LĪGUMS
2.1. Iepirkuma līgums (Nolikuma 4. pielikums) nosaka Darbu veikšanas kārtību un tiesiskās attiecības starp Pasūtītāju un Uzņēmēju.
2.2. Pasūtītājs savā pircēja profilā EIS publicē noslēgto Iepirkuma līgumu un tā grozījumus PIL noteiktajā apjomā.
2.3. Iepirkuma finanšu piedāvājumā (Darbu izmaksu tāmē) Pretendenta norādītās cenas Iepirkuma līguma noslēgšanas gadījumā ir līgumcenas.
2.4. Lai nodrošinātu Publisko iepirkumu likuma 33.1 panta pirmajā daļā noteikto Pasūtītāja pienākumu, Publikāciju vadības sistēmā tiek publicēts termiņš visu Līgumā noteikto saistību pilnīgai izpildei, t.sk., būvdarbu pabeigšanai, pieņemšanai un apmaksai.   
[bookmark: _Toc190251245]KOMISIJAS TIESĪBAS UN PIENĀKUMI
2.5. Komisijai ir tiesības:
2.5.1. jebkurā Iepirkuma stadijā izslēgt Pretendentu no turpmākās dalības Iepirkumā un noraidīt Pretendenta piedāvājumu, ja konstatē Nolikumā noteiktus Pretendenta izslēgšanas vai piedāvājuma noraidīšanas apstākļus;
2.5.2. piedāvājumu noformējuma pārbaudē, Pretendentu atlasē, piedāvājumu atbilstības pārbaudē un piedāvājumu vērtēšanā nepieciešamības gadījumā pieaicināt ekspertu ar padomdevēja tiesībām. Eksperta vērtējums nav saistošs Komisijai;
2.5.3. pieprasīt, lai Pretendents  precizē informāciju par savu piedāvājumu, ja tas nepieciešams piedāvājumu noformējuma pārbaudei, Pretendentu atlasei, piedāvājumu atbilstības pārbaudei vai piedāvājumu vērtēšanai;
2.5.4. pieprasīt Pretendentam uzrādīt dokumenta oriģinālu vai iesniegt apliecinātu dokumenta kopiju, ja Komisijai rodas šaubas par iesniegtās dokumenta kopijas autentiskumu;
2.5.5. piešķirt Iepirkuma līguma slēgšanas tiesības, izbeigt vai pārtraukt Iepirkumu pilnībā vai Iepirkuma daļā, neizvēloties nevienu piedāvājumu.
2.6. Komisijai ir pienākumi:
2.6.1. nodrošināt visiem ieinteresētajiem piegādātājiem pieejamību informācijai par sniegto papildu informāciju par Nolikumu;
2.6.2. pēc ieinteresētā piegādātāja pieprasījuma sniegt papildu informāciju par Nolikumu;
2.6.3. vērtēt Pretendentus un to iesniegtos piedāvājums saskaņā ar PIL un Nolikumu;
2.6.4. piedāvājumu vērtēšanas laikā līdz Iepirkuma rezultātu paziņošanai nesniegt informāciju par vērtēšanas procesu.
[bookmark: _Toc190251246]PRETENDENTA TIESĪBAS UN PIENĀKUMI
2.7. Pretendentam ir tiesības:
2.7.1. līdz piedāvājumu iesniegšanas termiņa beigām grozīt vai jebkurā Iepirkuma stadijā atsaukt iesniegto piedāvājumu pilnībā vai Iepirkuma daļā.
2.7.2. pieprasīt papildu informāciju par Nolikumu atbilstoši Nolikuma 3.2. un 3.3. punkta noteikumiem;
2.7.3. sekot līdzi piedāvājumu atvēršanas procesam EIS sadaļā “Atvēršana”;
2.7.4. piedāvājumā noteikt, kura no piedāvājumā ietvertās informācijas ir komercnoslēpums vai konfidenciāla informācija, pamatojoties uz PIL 14. panta otro daļu, un Pasūtītājam to nebūs tiesības atklāt citiem Pretendentiem. 
2.8. Pretendentam ir pienākumi:
2.8.1. izstrādāt piedāvājumu atbilstoši Nolikuma noteikumiem, tajā skaitā aizpildīt Nolikumam pievienotās veidnes. Ja Pretendents konstatē pretrunas Nolikumā, par tām Pretendentam ir pienākums informēt Pasūtītāju un prasīt skaidrojumu;
2.8.2. nodrošināt, lai piedāvājumā ietvertā informācija nav pieejama līdz piedāvājumu atvēršanai. Pēc piedāvājumu iesniegšanas termiņa beigām Pretendents nedrīkst savu piedāvājumu labot vai papildināt;
2.8.3. Komisijas noteiktajā termiņā sniegt atbildes uz Komisijas pieprasījumu par piedāvājumā ietvertās informācijas izskaidrošanu vai papildināšanu, vai Pretendenta un tā piedāvājuma atbilstību Nolikuma prasībām;
2.8.4. ja Pretendents ir piegādātāju apvienība vai personālsabiedrība un tam piešķirtas Iepirkuma līguma slēgšanas tiesības, pirms Iepirkuma līguma slēgšanas pēc savas izvēles izveidoties atbilstoši noteiktam juridiskam statusam vai noslēgt sabiedrības līgumu, vienojoties par apvienības dalībnieku vai personālsabiedrības biedru atbildības sadalījumu;
2.8.5. segt piedāvājuma sagatavošanas un iesniegšanas izmaksas. Pasūtītājs nav atbildīgs par šīm izmaksām neatkarīgi no Iepirkuma rezultātiem;
2.8.6. pastāvīgi sekot EIS publicētajai informācijai par Iepirkumu.
[bookmark: _Toc190251247] FIZISKO PERSONU DATU APSTRĀDES NOTEIKUMI
2.9. Noteikumi nosaka fizisko personu datu apstrādes kārtību gadījumos, kad attiecināma Eiropas Parlamenta un Padomes 2016. gada 27. aprīļa regula Nr.2016/679 par fizisku personu aizsardzību attiecībā uz personas datu apstrādi un šādu datu brīvu apriti un ar ko atceļ Direktīvu 95/46/EK (Vispārīgā datu aizsardzības regula), turpmāk – GDPR.
2.10. Personas datu apstrādes pamatojums – Iepirkuma organizēšana, Iepirkuma līguma noslēgšana un izpilde, GDPR 6. panta pirmās daļas b) un c) apakšpunkts. Iepirkumā iesniegtajos dokumentos norādīto fizisko personu datus apstrādās, lai nodrošinātu Iepirkuma norisi, Pretendentu un to piedāvājumu izvērtēšanu, Iepirkuma līguma noslēgšanu un izpildi atbilstoši publisko iepirkumu jomu reglamentējošajiem un citiem normatīvajiem aktiem. 
2.11. [bookmark: _Hlk170921440]Pretendents nodrošina, ka visu savā piedāvājumā norādīto fizisko personu (tai skaitā no visu personu apvienības biedru neatkarīgi no savstarpējo attiecību tiesiskā rakstura, kā arī visu Apakšuzņēmēju, ja tādus piesaista, speciālistiem, darbiniekiem, kontaktpersonām u.c.) datu apstrādei, kuru veiks Pasūtītājs gan Iepirkumā, gan Iepirkuma līguma izpildē, ja ar Pretendentu noslēgs Iepirkuma līgumu, ir nodrošināts personas datu apstrādes tiesiskais pamats normatīvajos aktos noteiktajā kārtībā.
2.12. Pretendents nodrošina visu savā piedāvājumā norādīto fizisko personu (tai skaitā no visu personu apvienības biedru neatkarīgi no savstarpējo attiecību tiesiskā rakstura, kā arī visu Apakšuzņēmēju, ja tādus piesaista, speciālistiem, darbiniekiem, kontaktpersonām u.c.) datu apstrādei, kuru veiks Pasūtītājs gan Iepirkumā, gan Iepirkuma līguma izpildē, ja ar Pretendentu noslēgs Iepirkuma līgumu, informēšanu par paredzēto personu datu apstrādi.
2.13. Papildu informācija par personas datu apstrādi norādīta LVM Privātuma politikā, kas pieejama LVM tīmekļvietnē (https://www.lvm.lv/privatuma-politika).
2.14. Personas datu apstrādes pārzinis: akciju sabiedrība “Latvijas valsts meži”, kontaktinformācija: Vaiņodes iela 1, Rīga, LV-1004, elektroniskā pasta adrese: lvm@lvm.lv, tālrunis 67610015.
[bookmark: _Toc190251248]TEHNISKĀ SPECIFIKĀCIJA

2.15. [bookmark: _Hlk194394681]Tiltu ikdienas uzturēšanas darbi ir jāveic atbilstoši Pasūtītāja sagatavotajam darba uzdevumam un Pasūtītāja noteiktajām specifikācijām “Tiltu ikdienas uzturēšanas darbu specifikācijas 2025”, “Ceļa zīmju uzstādīšana un uzturēšana uz meža autoceļiem”.
2.16. Veicot tiltu ikdienas uzturēšanas darbus, ir jāievēro AS “Latvijas valsts meži” Prasības vides piesārņojuma samazināšanai, Vides aizsardzības prasības meža darbos, Meža infrastruktūras objektu ekspluatācijas noteikumus (dokumenti ir pieejami pasūtītāja mājaslapā Latvijas valsts meži - Līgumu pielikumi un noteikumi sadaļā Biznesam – Līgumu pielikumi un noteikumi), PEFC meža apsaimniekošanas sertifikācijas standartā noteiktās prasības (dokuments ir pieejams pasūtītāja mājaslapā Latvijas valsts meži - Sertifikācija sadaļā Biznesam).
2.17. Darbu veikšanā izmantojamai tehnikai ir jābūt veiktai valsts tehniskajai apskatei, tai ir jābūt uzskaitē, un par to veikta sauszemes transportlīdzekļa īpašnieka civiltiesiskās atbildības obligātā apdrošināšana.
2.18. Darbu izpildei izmantojamā tehnika un tehniskais nodrošinājums jāuztur tehniskā kārtībā, atbilstoši normatīvajos aktos noteiktajām tehniskajām un darba aizsardzības prasībām.
[bookmark: _Toc190251249]PASŪTĪTĀJA IEPIRKUMU ĒTIKAS PRINCIPI
2.19. Pasūtītājs tā iepirkumu politiku īsteno un iepirkumus organizē, ievērojot normatīvajos aktos noteiktos publisko iepirkumu organizēšanas noteikumus, kā arī visaugstākos godīguma un ētikas standartus.
2.20. Pasūtītājs tā iepirkumus organizē, nodrošinot publisko iepirkumu norises atklātumu, piegādātāju brīvu un vienlīdzīgu konkurenci un LVM finanšu līdzekļu efektīvu izmantošanu.
2.21. Pasūtītājs noliedz un par neatļautām uzskata jebkuras darbības, kas tieši vai netieši var tikt uzskatītas par koruptīvām vai krāpnieciskām darbībām. Vienīgie potenciālās sadarbības noteikumi un kārtība iepirkumā starp Pasūtītāju un piegādātājiem, kā arī kārtība, kādā risināmi jautājumi par piegādātāja dalību iepirkumā ir noteikti attiecīgā iepirkuma dokumentācijā un publisko iepirkumus reglamentējošajos normatīvajos aktos. 
2.22. Pasūtītājs nekavējoties informē tiesībaizsardzības iestādes par jebkuru tiešu vai netiešu aicinājumu iesaistīties prettiesiskās un neatļautās darbībās gan Iepirkuma norises laikā, gan Iepirkuma līguma izpildes laikā. Piedaloties Iepirkumā, Pretendents apzinās, ka jebkura tā rīcība, tajā skaitā saziņa ar LVM darbiniekiem, var tikt pakļauta tās tiesiskuma novērtējumam.
2.23. Pasūtītājs sagaida, ka Pretendenti (sadarbības partneri) apzinās un respektē Pasūtītāja amatpersonām/ Komisijas locekļiem noteiktos interešu konflikta situāciju un dāvanu saņemšanas ierobežojumus. 
[bookmark: _Toc190251250]PIELIKUMI
[bookmark: _Hlk215579139]1. pielikums – Darbu izmaksu tāmes;
2. pielikums – Pieteikuma veidne. Veidne ir izmantojama, iesniedzot piedāvājumu uz ikvienu Iepirkuma priekšmeta daļu;
3. pielikums – Tehniskā piedāvājuma veidne. Veidne ir izmantojama, iesniedzot piedāvājumu uz ikvienu Iepirkuma priekšmeta daļu;
4. pielikums – Iepirkuma līguma projekts;
5. pielikums – Kartes;
6. pielikums – Apakšuzņēmēja apliecinājuma veidne. Veidne ir izmantojama, iesniedzot piedāvājumu uz ikvienu Iepirkuma priekšmeta daļu.

